Spoštovani starši!

Verjetno ste v sredstvih javnega obveščanja že zasledili, da je Sindikat vzgoje, izobraževanja, znanosti in kulture Slovenije (SVIZ) za sredo, 9. marca 2022, napovedal stavko v šolstvu. Predstavnica SVIZ OŠ Primoža Trubarja Velike Lašče me je obvestila, da se bodo stavkovnim zahtevam in sami stavki pridružili tudi zaposleni v zavodu OŠ Primoža Trubarja Velike Lašče. Na podlagi tega vas kot v.d. ravnatelja obveščam, da bodo vse tri šole v sredo, 9. marca 2022, če se bo napovedana stavka tudi izvedla, zaprte, zato se obvezni in razširjeni program ne bo izvajal.

Ker pa razumemo stisko določenih staršev, bomo kljub temu poskrbeli za NUJNO varstvo otrok od 1. do vključno 5. razreda. Nujno varstvo se bo izvajalo v času **od 5.30 do 17. ure na centralni šole OŠ Primoža Trubarja Velike Lašče,** za predhodno prijavljene učenke in učence. Učence bomo glede na število združili v ustrezne skupine. Poskrbljeno bo tudi za šolsko prehrano.

**Prosimo vas, da nam do ponedeljka, 7. 3. 2022, do 10. ure prijavite otroke, ki bodo prišli v nujno varstvo. Pri tem v prijavi po e-pošti razredničarki oz. razredniku svojega otroka navedite naslednje podatke:**

**IME IN PRIIMEK OTROKA:**

**ODDELEK IN ŠOLA:**

**ČAS PRIHODA v varstvo:**

**ČAS ODHODA iz varstva:**

**MALICA: da ali ne**

**KOSILO: da ali ne.**

**PREVOZ samo v NUJNEM primeru: da ne**

Na podlagi posredovanih podatkov bomo lahko v vodstvu pripravili vse potrebno in ustrezno poskrbeli za varstvo vaših otrok.

V prilogi vam pošiljam obvestilo, ki nam ga je posredoval Glavni stavkovni odbor SVIZ in v katerem so navedeni razlogi za stavko.

Če se bodo začela odvijati pogajanja in bo stavka preklicana ali bodo nastopile nove okoliščine, se bo izvajal redni program na vseh šolah. O vseh morebitnih spremembah vas obvestim takoj, ko bom z njimi tudi uradno seznanjena s strani sindikalnega zaupnika.

Hvala razumevanje.

Anja Lovšin, v.d. ravnateljice